
Número 306. Setmana del 5 a l'Ude maig de 2004 

Tres països ja han estat involucrats en les brutals tortures a iraquians. Estats Units, Gran Bretanya i un tercer fins ara desconegut. El govern britànic coneix les proves que acusen aquest tercer però ha afirmat que no coneix la seva identitat. 


Convocatòria del M ay Day a Barcejdna 


Els mitjans oficials silencien les protestes i les càrregues policials 

Els i les precàries rebels superen la convocatòria 
dels sindicats oficials durant el Primer de M aig 

L’intent d’okupar l'antiga comissaria de Via Laietana acaba en càrrega policial i quatre persones a l'hospital 


Barcelona.- La manifestació contra la precar- 
ització de la vida que es va celebrar el dia 1 
de maig a la tarda va ser un èxit de partici¬ 
pació amb l’assistència de milers de persones 
de sectors polítics diversos. Segons vàries 
persones que van assistir tant a la mani¬ 
festació dels sindicats oficials de 11 de maig 
(que aplegà a 40.000 persones segons els 
mitjans de comunicació oficials), com al May 
Day, aquesta segona manifestació era visible¬ 
ment més nombrosa a banda de més reivin¬ 
dicativa. Darrera la pancarta inicial "contra la 
precarització de la vida” iniciava la marxa un 
nombrós bloc d’immigrants que reivindi¬ 
caven la regularització sense condicions. Els 
seguia el bloc de precarietat amb un potent 
sound system i megafonia en format de 
"parade" i des d'on s’explicaven alguns dels 
continguts llegint manifestos a les accions. 
Un furgoneta de l’assemblea de Resistències 
al Fòrum introduïa aquest tema i repartia 
material informatiu. Un altre grup important 
estava format pel bloc negre amb un camió 
de la CNT i molta assitència. A més hi havia 
altres grups introduint diversos eixos com l’e¬ 
speculació als barris, campanyes com 
Yomango, simbolitzant que "la precarietat 
ens escanya” etc. Tancant la manifestació hi 
havia el sector independentista denunciant 
que "capitalisme és precarietat" i la pancarta 
final on es llegia "precàries i precaris es 
rebel·len". Darrera, seguien unes 8 furgones 
d’antiavalots, que van provocar només alguns 
moments de tensió al final de la mani¬ 
festació, que en general, va transcórrer amb 
un caràcter marcadament festiu. 


Nombroses accions donaren 
també contingut a la manifestació 
Durant el recorregut es van dur a terme 
moltes accions que intentaven englobar 
diversos àmbits de lluita o problemàtiques 
vinculades a la precarietat. D’una banda es 
van fer accions a punts concrets. Encara a 
Plaça Univeristat es van treure banderoles de 
propaganda del Fòrum i es va penjar un 
escanyat per la precarietat. A la Fundació 
Tàpies, al carrer Aragó, es va denunciar la 
precarietat i la mercantilització en l’àmbit de 
la cultura. Davant la Conselleria d’Habitatge 
de la Generalitat es van desplegar dues pan¬ 
cartes en una bastida on es llegia "desoku- 
pem la precarietat, desallotgem l’especu¬ 
lació". A Aragó amb Aribau es van desplegar 
dues pancartes més en una bastida una en 
suport als presos i l’altre animant; "okupa tu 
també". Ja a Plaça Catalunya un martell 
gegant va estrellar-se contra les portes del 
banc d’Espanya i una pancarta anunciava "las 
precarias rompemos la hucha. Se acabó la 
economia". Finalment a Via Laietana es van 
posar dos torturats davant la comissaria i el 
bloc negre va cremar convenis davant de 
CCOO, van posar-hi una traca sorollosa i va 
desplegar una pancarta denunciant el terror¬ 
isme patronal davant Foment del Treball. 
D’altra banda hi havia grups d’accions mòbils: 
els Work Busters creaven zones temporalmet 
alliberades de treball, precintant comerços, 
cines o establiments oberts. Un grups de per¬ 
sones anava marcant també la ciutat amb 
plantilles i esprais segons les indicacions dels 
mapes contra el Fòrum. Amés, es van instal·lar 


inflables a Plaça Catalunya i es van fer moltes 
pintades al·lusives a temes diversos. 

Okupació i càrrega a l’antiga 
comissaria de Via Laietana 
Un cop a Correus, es va desconvocar la man¬ 
ifestació, però es va anar dient que després 
de la manifestació festiva s’anava a fer una 
acció potent capaç de tensar la situació i vis- 
ibilitzar el conflicte de què s’estava parlant 
amb la precarietat, mitjançant l’okupació 
d’un espai carregat de simbolisme. Després 
d’una bona estona de tensió i enmig de bas- 
tanta desorganització un columna de gent va 
anar avançant per carrerons del Gòtic cap 
amunt. Ja a Plaça Sant Jaume la gent va 
començar a córrer davant la por de trobar el 
recorregut tallat per antiavalots i es va arrib¬ 
ar ràpidament cap amunt, fins a les antigues 
oficines de la comissaria de Via Laietana, el 
centre històric de la repressió a Barcelona. 

Es va obrir la porta i unes 20 persones van 
entrar dins, però en pocs segons van arribar 
furgones d’antiavalots de la policia nacional, 
sense donar temps a què el gruix de la gent 
arribés a l’edifici. Immediatament la policia va 
carregar, sense prendre's temps ni tan sols de 
consultar-ho i va dispersar a la gent que hi 
havia davant la porta. Algunes de les persones 
que estaven dins l’edifici van sortir sota una 
pluja de cops de porra, però moltes d’altres es 
van quedar tancades a l’interior. A partir d’aquí 
es va generar una situació molt tensa. Després 
d’aquesta primera càrrega la prioritat va ser 
intentar que els tancats poguessin sortir per 
una finestra lateral. Es va intentar fer enrera la 
policia però donat les poques forces això era 


El Fòrum: La Gran impostura 


Durant làcte inaugural delgran esdeveniment del feixisme post-modern 

Cassolada i accions per desemmascarar la 
gran mentida a les portes del Fòrum 2004 

Desmantellament de la seu d'Indra i massiva presentació d'un llibre com a actes previs 


Barcelona.- El proper dissabte 8 de maig, els 
representants dels partits polítics i les insti¬ 
tucions de l’Estat (Juan Carlos I, Zapatero, 
M aragall, Clos, etc..,) acompanyats dels màx¬ 
ims directius de les empreses multinacionals 
patrocinadores, que sumaran un total de 
30 0 0 persones selectivament elegides, par¬ 
ticiparan de la fastuosa cerimònia d'inaugu¬ 
ració del Fòrum. L’hora d’inici de l’acte serà a 
les 19:30h i serà retransmès en directe per 
nombroses televisions durant més de dues 
hores. El recinte del diàleg i la pau estarà 
absolutament tancat i emmurallat per 
impedir les crítiques que es manifestaran a 


les portes de l’entrada principal. La convo¬ 
catòria de la cassolada popular i mani¬ 
festació serà a les 19h, i es convoca a tothom 
a portar-hi cassoles i estris per fer-hi soroll. 
L’endemà, el dia 9 de maig a les 9 del matí a 
les portes del Fòrum, durant l’obertura de 
portes també es convoca a tothom a partic¬ 
ipar de la jornada informativa, amb el repar¬ 
timent de mapes i llibres i la instal·lació d’ex¬ 
posicions per informar als i les visitants. 
Xerrada i presentació del llibre de l’altra cara 
del Fòrum a la Universitat de Barcelona 
El passat divendres 30 d’abril al vespre, prop 
d'un miler de persones varen participar de 


l’acte organitzat al pati de Lletres de l’edifici 
central de la UB, on hi varen exposar el 
rebuig al Fòrum l’antropòleg Manel Delgado 
i el professor de filosofia Santiago López 
Petit. L’acte va servir per presentar en públic 
el llibre de l’Editorial Bellaterra "L’altra cara 
del Fòrum de les Cultures SA", un recull de 
textos teòrics per construir discursos que 
deslegitimen el Fòrum com a nou paradigma 
del feixisme post-modern. A l’acte també hi 
va haver diverses intervencions del públic i 
es va citar a tothom a participar dels actes 
durant la inauguració de l’esdeveniment. 

Contra-lnfos4/ 5/ 04 


Desemmascarem la gran mentida 

Cassolada popular dissabte 8 de maig a les Bh a la porta del fòrum, 44 >m A reme-fòrum l-4 
Concentració informativa Diumenge 9 de maig a les 9 del matí a les portes del Fòrum 

(Més informació a: www.moviments.net/ resistencies2004, www.fotut2004.org,www.forumbcn2004.org) 


inviable. En aquest punt es va produir una seg¬ 
ona càrrega al carrer Comptal en què algunes 
persones van ser apal I issades. Després, però la 
policia va tornar a la porta i els tancats que 
quedaven dins van poder sortir. 

En una darrera càrrega es va dispersar la gent 
que hi havia al carrer de les Magdalenes. Tot 
plegat va deixar un balanç de nombrosos con¬ 
tusionats, però cap detingut. Quatre persones 


van passar per l'hospital i una ha estat operada 
de la mà i tindrà un periode de rehabilitació 
d’uns sis mesos. 

Valoració i silenci mediàtic 
Els organitzadors valoren la manifestació com 
un èxit per la participació, la diversitat i la 
capacitat d’articular d’un discurs fort contra la 
precarietat. L’acció final va estar marcada per 
nombroses errades i s’assumiran les conse¬ 


qüències negatives que ha ocasionat, sobretot 
donant suport als ferits. Finalment cal 
assenyalar que la cobertura mediàtica que ha 
rebut tant la manifestació com l’okupació 
posterior ha estat clarament deficient i con¬ 
fusa, i porta a pensar en una intenció de silen¬ 
ciar els fets per mantenir la imatge armònica 
de la "ciutat de la pau” a una setmana de la 
inauguració del Fòrum. Contra-lnfos 3/ 5/ 04 








Lluita contra les em preses de la G ubira 


N it de sabotatge a Vilanova del Garraf 

Vilanova/ El Garraf.- Hem rebut a la redacció de Contra-lnfos via correu electrònic un 
comunicat que reivindicava una seguit d'accions a Vilanova i la Geltrú coincidint amb el 
Dia Internacional del Sabotatge. «En motiu de la vigília de l'ide maig, dia del treballador, 
per reclamar els drets de les treballadores que cada dia se senten més explotades pel sis¬ 
tema capitalista. Ahir va ser 30 d'abril, dia internacional del sabotatge, i la capital del 
Garraf va patir una sèrie d'accions anticapitalistes. Van ser segellades 35 inmobiliàries amb 
silicona, una empresa de treball temporal i 15 cabines telefòniques». Contra-lnfos 4/ 5/ 04 


Antifeixisme 


Tres joves de Cornellà acusats de robatori 
amb força el dia del desallotjament de l'Ateneu 


Cornellà/ Baix Llobregat.- «El passat dia 17 
de gener, dia del desallotjament de l'Ateneu 
de Korneyà, desprès d'una concentració a 
l'ajuntament de la ciutat, quan la gent marx¬ 
ava, es van trobar amb un grup de quatre 
persones amb estètica "skin" i simbologia 
feixista i nazi. Davant d'aquesta provocació 
sel's exigir que es traguessin els símbols que 
portaven i en aquell moment no es va pro¬ 
duir cap identificació polícial. 

El passat dimarts 20 d'abril, tres persones van 
rebre una citació judicial on se les acusava de 
robatori amb força. D'aquestes tres persones 
aquell dia una es trobava detinguda a causa 
del desallotjament de l'Ateneu de Kny, una 
altra estava portant material de l'Ateneu cap 
a un altre c.s.o. i l'altre estava treballant. 


Remarquem que el dia dels fets no es va pro - 
duir cap identificació, per això pensem que la 
policia té un fitxer de fotografies de mem¬ 
bres del moviment okupa de Korneyà a través 
del qual els feixistes van incriminar aquestes 
tres persones.». El passat dilluns 3 de maig a 
les 10 del matí, al jutjat penal n s 4 de Cornellà, 
les tres persones van declarar. Dues d'elles 
van presentar documents conforme una era 
treballant i l'altra era detinguda, però la ter¬ 
cera no va poder justificar amb cap docu¬ 
ment que es trobava traslladant material per 
tal que no se l'endugués la policia. Aquesta 
darrera, ha estat citada a una roda de 
reconeixement de cara el proper mes. 

Assemblea 0 kupes de Kornellà 
+Contra-lnfos4/ 5/ 04 


0 KUPACIÓ I CENTRE SOCIAE 


Els RESPONSABLES DE L'ENDERROC VAN HAVER DE FUGIR ESCORTATS PERLA POLICIA 


Concentració contra el desallotjament il·legal 


ViladecanV Baix Llobregat.- Dimarts 27 es va 
convocar a Viladecans una concentració en 
resposta a l'enderroc i desallotjament 
il·legal d'una casa al centre de la Vila. En 
arribar al davant de les runes la gent es va 
trobar amb els responsables que es miraven 
la seva propietat des de dintre del solar. 
Algú va barrar la porta deixant els encor- 
batats atrapats en la seva runa. M itja hora 
després la concentració va deixar passar a la 
policia perquè els "alliberés” i els escoltés 
fins a un cotxe patrulla. Els policies, però, no 
van poder contenir els i les manifestants que 
van abonyegar í trencar els vidre del cotxe 
policial i van atunyinar els propietaris i algun 
que altre policia també va rebre cops. 


L'endemà al matí la policia nacional va 
retenir i identificar a unes persones que pas¬ 
saven per davant de la casa i les va rela¬ 
cionar directament amb els fets del dia 
abans en un to agressiu i amenaçant, el què 
fa pensar en un probable cop repressiu a la 
vila contra els moviments dissidents. 

Per altra banda ja es coneixen alguns noms 
de les empreses relacionades amb l'ender¬ 
roc de la casa. Sembla que la constructora 
ANESTRA S.L va contractar a l'empresa d'en¬ 
derrocs ORELAC S.L. De moment ja s'ha 
començat a tramitar una querella criminal 
contra els i les responsables. 

Assemblea d'O kupes de Viladecans 
+Contra-lnfos 4/ 5/ 04 


http:/ / www.espaiobert.net 

(Aquí pots trobar la butlleta per fer-te soci) 



Presos i preses b\i lluita 


S'ORGANITZEN ACTES I AUTOCARS PER ASSISTIR -H I 

Judici contra Juanra el 
proper ]Q de maig a Madrid 

Barcelona.- «El proper dilluns 10 de maig a 
l'Audiència Nacional de Madrid es celebrarà 
el judici contra el pres polític català Juanra 
Rodríguez. Empresonat 20 mesosa Holanda, 
la major part d'aquests a la presó d'alta 
seguretat de Vught, í des del passat mes de 
novembre a Soto del Real (Madrid). En Juan 
Ra està acusat de col·laboració amb banda 
armada i la petició fiscal és de 9 anys de 
presó. El procés d'extradició d’en Juanra ha 
estat ple d'irregularitats i l'argumentació 
esgrimida per l’estat espanyol, plena d'errors 
o, directament, mentides. Fins i tot, l'Estat 
holandès va canviar el jutge que havia de 
decidir sobre el cas quan aquest, pública¬ 
ment, va dir que dubtava de les garanties 
democràtiques que podia oferir l’Estat 
espanyol. Davant d'aquests fets, Rescat fa 
una crida a tots els col·lectius i persones 
compromeses, a participar activament en els 


Concentracions suport Juanra 

D I 12 DE MAIG A LES 20l·l A PLAÇA SANTjAUME 

(S'organitzen autocars per anar a Madrid el dia ]0,Tlf: 657148230) 


actes de denúncia convocats: -Autobús a 
Madrid el primer dia del judici: sortida el 
diumenge 9 a les 22h de Barcelona. Arribada 
a Barcelona el dilluns 10 al voltant de mitjan¬ 
it. Per apuntar-vos o demanar més informa¬ 
ció podeu escriure a info@rescat.org o trucar 
al 657148230. No espereu fins a l'últim 
moment per apuntar-vos perquè necessitem 
saber amb antel·lació quanta gent serem. - 
Concentracions a plaça Sant Jaume els dies 
10 i 12 de maig ales 20h.» Rescat 4/5/04 



Primer acció de rebuig a les empreses que patrocinen el Fòrum 

Una quarantena d'"inspectors civils" 
desmantellen les oficines d'Indra 


Barcelona.- El passat dijous dia 29 d'Abril 
unes 40 persones disfressades d'inspectors 
civils van entrar a les oficines d'Indra a l’avin¬ 
guda Diagonal amb l’objectiu de desmantel- 
lar-la i intervenir les armes de destrucció 
massiva que allà es trobessin. Els suposats 
inspectors van començar a desmuntar els 
ordinadors i altre material de treball i el 
posaven en caixes de cartó que es precin¬ 
taven i a les que s’hi enganxava un avís de 
que allò es tractava d'armes de destrucció 
massiva. Alhora es va precintar tota l'oficina 
amb una cinta on es podia llegir la paraula 
“mentida". Les caixes es van baixar fins a la 
planta baixa deixant així les oficines gairebé 
buides i els treballadors atònits. A fora un 
centenar de persones donaven suport a 
aquests “inspectors" amb pancartes amb els 
lemes de “desmantellem la indústria militar" 
i "desmantellem Indra". 

Cinc furgons antiavalots de la Cos Nacional 
de Policia es van desplaçar fins allà però no 
van tenir temps d’intervenir, ja que en aque¬ 
lls moments l'acció ja estava gairebé final¬ 
itzada i els "inspectors" van marxar sense 
donar la possibilitat d'una intervenció. 
D'aquesta manera l’Assemblea Permanent 
contra la Guerra posava damunt la taula les 
activitats d’aquesta empresa militar. Indra no 


només és la primera indústria militar de 
l'Estat espanyol en facturació, sinó que amés 
és la principal subministradora no americana 
de la US Navy. Per tant, Indra és actor princi¬ 
pal de la guerra a l’Iraq i responsable directe 
de l'alça dels pressupostos militars de l’estat 
espanyol. A part de tot això, Indra l’empresa 
patrocinadora de Consultoria, Serveis i 
Solucions en Tecnologies de la informació 
del Fòrum 2004 i l'encarregada del sistema 
integral de seguretat que s'hi implantarà el 
que inclou el control dels accessos, la gestió 
de les acredítacions i els sistemes de vigilàn¬ 
cia i control en el recinte. El Fòrum, per tant, 
"està implicat directament en la política de 
guerra". En el comunicat que aquests "inspec¬ 
tors” llegiren al finalitzar l'acció també s'ex¬ 
plicava que des del Fòrum s'explica "la guerra 
com una conflicte entre cultures i no com un 
entramat global de control econòmic i 
polític”. Amb aquesta acció vol denunciar la 
seva hipocresia al voler debatre temes de pau 
i a l’hora estar patrocinat per empreses mili¬ 
tars. L'assemblea Permanent conta la Guerra 
vol també "senyalar als principals actors de la 
Guerra, investigar i fer pública la seva impli¬ 
cació en l'economia de guerra I desmantellar 
completament els seus centres d’operacions". 

Contra-lnfos4/ 5/ 04 


U NA PALLISSA DELS FUNCIONARIS A L'ORIGEN DELS FETS 

80 persones preses realitzen un 
motí a la presó de Q uatre Camins 

Q uatre Camins/ La Roca del Vallés.- El passat divendres 30 d'abril als voltants de les sis de la 
tarda una vuitantena de persones es van amotinar al centre penitenciari de Quatre Camins. 
Els presos amotinats eren del mòdul 1 considerats els més perillosos pel tipus de delicte que 
havien fet. Els motius que van desencadenar el motí encara no estan clars, pero la premsa ofi¬ 
cial no ha tingut cap mirament a l'hora d'atribuir els fets a la decomissió d'un carregament de 
droga ordenat pel subdírector del centre penitenciari, que va ser retingut í agredit, i va acabar 
a l'hospital ferit de gravetat. Segons han pogut explicar alguns presos, l'origen del motí va ser 
la pallisa rebuda per un reclús a mans de dos funcionaris. Els mateixos presos van denunciar 
a diferents mitjans de comunicació que a la presó de Quatre Camins els presos son torturats 
sistemàticament, i que es vulneren els drets de les persones. Els abusos de poder son con¬ 
stants en aquest centre. Els reclusos van decidir acabar amb el motí quan faltaven pocs min¬ 
uts per les 22 hores després d’haver mantingut intenses converses amb responsables de la 
presó i experts en mediacions. Posteriorment una trentena de reclusos van ser dispersats per 
les diferents presons de l’estat. L'últim motí a la presó de Q uatre Camins es va produir a finals 
de maig de 2002. En aquella ocasió, els interns exigien ser retribuits pels treballs que efectu¬ 
aven a la presó, i que milloressin les seves condicions de vida. Contra-lnfos 4/ 5/ 04 




























Segueixen les nombroses activitats 

L'amenaça de desallotjament continua a l'Hamsa 


Hostafrancs/ Barcelona.- Aquest passat diu¬ 
menge 2 de maig tingué lloc a la plaça de 
Sants una jornada de solidaritat amb els 
espais okupats i per denunciar l'amenaça de 
desallotjament de l'Hamsa, la Quinkalla i la 
Breva, Hi va haver txiringuito, xerrades, 
exposicions, etc... Des de l'Hamsa també han 
emès un comunicat al voltant de la seva 
situació incerta d'amenaça que us reproduïm 
a continuació: "Com és habitual en els desal¬ 
lotjaments que es duen a terme a Barcelona 
des de fa un bon temps, després del 29 de 
març, data fixada pel jutge per executar la 
sentència de desnonament, ens hem quedat 
dins d'aquest limbo legal on no sabem quan 
pot aparèixer la policia per acabar definitiva¬ 
ment amb el nostre projecte. La setmana pos 
terior al 29, el jutge ens va fer arribar uns 
papers on s'adjuntava un escrit del cap de la 
comissaria de Sants-M ontjuïc en el que 
exposa que fins el proper 10 de maig no dis¬ 
posen de dates en les que fer efectiu el desal¬ 


lotjament (esmenta la feinada que havien de 
tenir amb la Setmana Santa, Sant Jordi, lde 
maig i la inauguració del Fòrum); d'altra 
banda, aconsella al jutge no fixar una nova 
data concreta per tal d'evitar problemesd'or- 
dre públic que podrien derivar de la convo¬ 
catòria d'una concentració davant de l'edifici. 
El jutge li contesta que sigui la pròpia policia, 
doncs, qui fixi la data i li comuniqui per tal de 
fer-li arribar a la Comissió Judicial correspo¬ 
nent. Durant aquestes setmanes hem estat 
esperant una nova notificació que ens perme¬ 
tés saber a què atendre'ns però de moment 
això no ha arribat. Hi ha la possibilitat de que 
aquesta nova data es fixi sense que nosaltres 
ens assabentem. Per tot això creiem que és 
important mantenir-se alerta durant les 
properes setmanes donat que hi ha un bon 
grapat de cases amb la mateixa situació (el 
Monstru, Alí Bei„„) i convidem a tothom a 
participar de les convocatòries per defensar 
els espais alliberats. 


Acció contra el proper espectacle borbònic 

M adrid .- La tarda del 30 d’abril, una vintena de persones van dur a terme una acció de protes¬ 
ta contra l'entramat creat de cara la boda real del proper 22 de maig a Madrid. El grup va 
interrompre en la «boutique commemorativa» de l’event, situada al carrer Mayor n e 88 i van 
despenjar a la porta una pancarta amb els lemes: «L'atur, la repressió i la falta de vivenda sí 
que són reals. M enys bodes reials i més despeses socials». Posteriorment, van ruixar l'establi¬ 
ment amb un líquid blau d’olor desagradable. Un cop feta l'acció, el grup va repartir un ful¬ 
letó publicitari anunciant un descompte del 30% en la compra de «souvenirs» del dia de la 
boda amb el lema «c/ Mayor, 88: avui tot a preus de saldo». Les accions es van realitzar per 
tal de visibilitzar a la població el cost milionari (4.113.000 euros) de l’event. El pressupost en 
termes de «seguretat» ha estat marcat en 1200.000 euros. Contra-lnfos 4/ 5/ 04 


Els fets db_Comando Dixan 


En el nostre cas hem convocat a concentra¬ 
cions el mateix dia del desallotjament a les 
lldel matí a la sortida de metro dejaume I i 
a les 7 de la tarda a plaça de Sants. Us recor¬ 
dem també que es mantenen les concentra¬ 
cions de suport davant del Districte de Sants 
(metro Hostafrancs Ll) cada divendres a les 
19.30 i que el centre social segueix funcio¬ 
nant i que està obert a les iniciatives i activ¬ 
itats d'aquells col·lectius i persones que el 
necessitin. L'assemblea de l'espai es manté 
tots els dimarts a les 20h. Salut i abraçades." 

Csoa Hamsa 4/ 5/ 04 


Jornades de resistència rural i urbana 

Div. 7 Jornada de suport a la lluita contra el pantà d'Itoitz a l'Ateneu de 9 Barris 
Dis. 8 Fira de col·lectius i productes. 23h Festa 2 anys de Resistència Can M asdeu 
Diu. 9 Espai de difusió de les experiències rurbanes al parc de la Guineueta 


M assa crítica de bicicletes 

Divendres 7 de maig a les 20 h a Barcelona 

(Sortirem des de l'Estació de Sants, a la plaça Països Catalans) 


M arxa contra el golf de Vilalba 

Diumenge 9 de maig a les ]2h a Cardedeu 

(La manifestació sortirà des de davant de l'ajuntament) 


Acte contra la homofòbia 

Dissabte ]5 de maig a les ]2h a Barcelona 

(Cantonada del passeig de Gràcia amb Aragó, a la casa Batlló) 
Organítza: FAGC.CGB, Grup Lesbianes Feministes i Casal Lambda 


Invasió d’l rac: 

la massacre continua 


11.047 

MILITARS IRAQUIANS ASSASSINATS 


9999 

CIVILS IRAQUIANS ASSASSINATS DES DEL20 DEMARÇ 


4010 

MILITARS DE LA COAUCIÓ INVASORA FERITS 


848 


SOLDATS DE LA COALIClO INVASORA MORTS 
PER FOC DE LA RESISTÈNCIA, SUÏCIDI 0 ACCIDENT 

(31durant l'última setmana) 


Presos i preses 01 lluita 


XoséTarrío 
condemnat a 11 
anys més de presó 

C.P. de Teixeiro / A Odruna.- S’acaba de fer 
pública la sentència del judici contra Xosé 
Tarrío en què se l'acusava de 4 delictes d'a¬ 
tracament comesos poc deprés que sortís 
en llibertat. La jutgessa l'ha condemnat per 
3 dels 4 atracaments a un total d'ilanys de 
presó (3 anys i mig per a cadascú). L'advocat 
d'en Xosé ja havia avisat que la condemna 
era previsible í que la seva única esperança 
era recórrer a l'Audiència ja que hi havia 
hagut moltes irregularitats a 2 dels 3 atraca¬ 
ments, que s'havien comès quan Xosé es 
trobava amb la seva mare. Segons l’advocat 
la jutgessa tenia clara la sentència a priori. A 
l'espera de la resolució dels recursos estaria 
bé que la gent escribís al Xosé per mostrar- 
li un suport que ara tant necessita. L’adreça, 
ja sabeu, és: José Tarrío Gonzàlez, C.P. de 
Teixeiro, Ctra. de Paradela s/ n, 15310 
Teixeiro (Coruna) C.L.Oveja Negra + 
Contra-lnfos València 4/ 5/ 04 


Aturem la Guerra demana l'alliberament 
dels quatre detinguts de l'O peració Estany 


Girona.- La Plataforma Aturem la Guerra de 
Girona ha reiterat un cop més la seva repulsa 
a l’Operació Estany i ha demanat l'allibera¬ 
ment immediat dels quatre empresonats. Tal 
com manifesten, no hi ha proves ni indicis 
que incriminin els empresonats, fets que va 
plasmar el propi Ruiz Polanco, únic jutge 
coneixedor de la investigació. Cal dir que no 
ha estat incorporat cap element nou a la 
causa des que Garzón l'ha instruïda com a 
jutge interí. La Plataforma remarca també 
l’origen de l'Operació Estany «que va servir 
única i exclusivament a les finalitats del gov¬ 
ern del PP per “justificar" l'entrada de l'Estat 
espanyol en l'ocupació de l'Irac, tal com va 
posar-se de manifest en les declaracions del 
govern al Congrés i pel fet que els 16 empre¬ 


sonats van sortir en llibertat l'endemà de 
l'inici de la invasió». Per últim exigeix «als 
partits polítics de l'esquerra parlamentària 
que han donat supor a la campanya i que han 
fet que s'aprovessin les mocions de suport en 
multitud d'Ajuntaments gironins, ara que 
tenen la responsabilitat directa o indirecta 
en el govern de Catalunya i en el de l'Estat 
espanyol que realiztin les gestions pertinents 
a través de la fiscalia de l’Estat, el Ministeri 
de l'Interior, el de Justícia i la conselleria de 
Justícia de Catalunya, per obtenir la immedi¬ 
ata posada en llibertat dels 4 companys 
empresonats, la revocació del processament 
i l’arxiu definitiu de l'Operació Estany.» 

Aturem la Guerra Girona 
+Contra-lnfos4/ 5/ 04 


Lluites d'Arreu 


Camperols i indígenes preparen mobilitzacions i bloquejos 

Indígenes guaranís prenen camps petrolífers 


Camiri/ Bolívia.- Uns 4.000 indígenes gua¬ 
ranís han pres des de fa uns dies camps d'ex¬ 
plotació petrolífera i els seus respectius 
campaments propietat de les empreses 
multinacionals REPSOL, MAXUS i PLUS 
PETROL a la localitat boliviana de Camiri. Els 
guaranís exigeixen, entre altres punts, la 
recuperació dels hidrocarburs i el seu ús en 
benefici del pobles indígenes i de les classes 
socials més empobrides del país. En cas que 
les seves demandes no siguin escoltades han 
amenaçat amb tancar les vàlvules que 
envien gas a Brasil i Argentina a partir de dil¬ 
luns 3 de maig. Sembla ser que l’acció podria 


provocar la intervenció de l'exèrcit amb 
unes conseqüències imprevisibles. Per altra 
banda a partir de l'l de maig diferents sec¬ 
tors tenen anunciades noves mobilitzacions 
i bloquejos de camins (especialment la 
Confederación Nacional de Campesinos), i 
tot sembla indicar que el poble bolivià es 
prepara per un nou aixecament contra la 
usurpació i expoliació dels seus recursos per 
part d'empreses multinacionals 
Per més informació; http:/ / bolivia.indy- 
media.org/ es/ 2004/ 04/ 8669.shtml 

Comitè d'Indiferència Activa 
+Contra-lnfos4/ 5/ 04 


Ja pots trobar el nou Anuari de Contra-lnfos 2003 


^L'oratge de la setmana vinent 


1 Dimecres 5 

Dijous 6 

Divendres 7 

Dissabte 8 

Diumenge 9 

Dilluns 10 

Dimarts 11 

Les perturbacions continuaran molt aprop de Catalunya durant la propera setmana. Fins divendres sembla 
que només hi haurà fortes ventades i temperatures fresques. A partir de dissabte a la nit arribaran més 
ruixats i pluges a partir de diumenge. Podran ser intenses entre dilluns i dimarts. Les temperatures fresques. 



















































